ASEAN ຮຽກຮ້ອງໃຫ້ຍົກເລີກ ການລົງໂທດຕໍ່ມຽນມາ ໄວທີ່ສຸດ (ວີດີໂອ)
ບັນດາ​ຜູ້​ນໍາ​​ອາຊ່ຽນ ​ໄດ້​ຮຽກຮ້ອງຢ່າງ​ເປັນ​ທາງ​ການ ​ໃຫ້ຝ່າຍ​ຕາ​ເວັນ​ຕົກ​ ພາ​ກັນ​ຍົກ​ເລີກການ​ລົງ​ໂທດ​ທາງເສດຖະກິດ ຕໍ່ມຽນມາ ໂດຍທັນທີ.
ບັນດາຜູ້ນໍາຂົງເຂດເອເຊຍຕາເວັນອອກສຽງໃຕ້ ໄດ້ຮຽກຮ້ອງຢ່າງເປັນທາງການ ໃຫ້ພວກປະເທດຕາເວັນຕົກ ພາກັນຍົກເລີກການລົງໂທດທາງເສດຖະກິດຕໍ່ມຽນມ້າ ນັ້ນໂດຍໄວ ຄໍາຮຽກຮ້ອງດັ່ງກ່າວມີຂຶ້ນຢູ່ໃນຖະແຫລງການປິດກອງປະຊຸມ ໃນວັນພຸດມື້ນີ້ລຸນ ຫລັງກອງປະຊຸມສຸດຍອດເປັນເວລາສອງມື້ທີ່ກໍາຢູເຈຍ ບັນດາ 10 ປະເທດສະມາ ຊິກຂອງສະມາຄົມກຸ່ມປະເທດໃນເຂດເອເຊຍຕາເວັນອອກສຽງໃຕ້ ຍັງໄດ້ໃຫ້ຄໍາໝັ້ນ ສັນຍາ ທີ່ຈະເພີ່ມທະວີຄວາມພະຍາຍາມຂຶ້ນ ໃນການຫາທາງແກ້ໄຂບັນຫາຂັດແຍ້ງ ກັນເລື່ອງເຂດນໍ້າ ກັບປະເທດຈີນ ທີ່ທະເລຈີນໃຕ້ນັ້ນ ແລະຮຽກຮ້ອງໃຫ້ມີການຍັບ ຍັ້ງຊັ່ງໃຈ ຢູ່ໃນແຫລມຂອງເກົາຫລີ ບ່ອນທີ່ເກົາຫລີເໜືອມີແຜນ ການ ຈະສົ່ງຈະ ຫລວດຂຶ້ນສູ່ອາວະກາດ ທີ່ເປັນບັນຫາຂັດແຍ້ງກັນນັ້ນ ນາຍົກລັດຖະມົນຕີ ຮຸນ ເຊນ ເຈົ້າພາບກອງປະຊຸມ ກ່າວວ່າ ບັນດາຜູ້ນໍາອາຊ່ຽນ ທັງ 10 ຄົນ ແມ່ນເຫັນພ້ອມກັນໃນບັນຫານີ້ ແລະທ່ານກ່າວວ່າ ການຍົກເລີກການ ລົງໂທດຈະເປັນການຊຸກຍູ້ແລະສົ່ງເສີມການ ພັດທະນາຢູ່ໃນມຽນມ້າ ຊຶ່ງແຕ່ກ່ອນ ເອີ້ນວ່າ ພະມ້ານັ້ນ